  Туспуктэм: vk.com (Глазовский краеведческий музей) Наталия Сильвестрова Глазкарысь шаертодонъя музейын «Артефакт» мультимедийной гид ужаны кутскиз. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. 2022-тӥ арын музей «Культура» йӧскалык ӵектосын вормисьёс пӧлы пыриз. Со ӵектос улсын «Глазов исторический» адӟытонэтӥ ватсам дунне технологиен ӟуч но англи кылын мультимеди гид кылдытӥзы    Мультигидэз уже кутон понна Artefact мобильной ватсэтэз кыскыны но отысь «Глазов исторический» адӟытонэз шедьтыны кулэ. Телефонлэсь камеразэ экспозициысь арбери яке QR-код вадьсы пуктоно. Экран вылэ солэн нимыз но интерактивной пусъёс потозы, соос юрттэмен учкись экспонат сярысь пыр-поч тодыны быгатоз. Artefact ватсэсын статьяослэн текстъёссы но аудиогидъёс вань. Тодэ вайытом, 2019-тӥ арлэн пумаз Удмуртиысь Кузебай Герд нимо йӧскалык музейын мультӥгид кылдӥз. Тегъёс: Лулчеберет адӟытон Музей Технологиос Глазкар Удмуртия  